September | Boodskap vir Vandag
Posted on September 22, 2019 September 20, 2019 by adele lombaard
Christus was sander sonde, maar God het Hom in ons plek as sondaar behandel sodat ons, deur ons eenheid met Christus, deur God vrygespreek kan wees (2 Kor 5:21).
Die wete dat dit Jesus is wat op die regterstoel sit, is reeds vir ons ’n troos. Dié troos word nog groter wanneer ons begryp dat Jesus daar sit as die Een wat met ons plekke geruil het. Toe ons onder die oordeel van God ten gronde moes gaan, het Jesus in ons plek gaan staan; toe ons die toorn voor die troon moes dra, het Hy dit vir ons gedoen. Jesus het in ons plek voor die troon, voor die regterstoel van God, gaan staan sodat ons sonder verskrikking daar kan verskyn. Ons kan die toets van die oordeel deurstaan omdat Jesus die toets deurstaan het. “Christus was sonder sonde, maar God het Hom in ons plek as sondaar behandel, sodat ons, deur ons eenheid met Christus, deur God vrygespreek kan wees” (2 Kor 5:21). LEES VERDER>>
Ja, ’n mens sal wil wegvlug van die oordeelstroon – as jy nie weet dat dit tegelyk die regterstoel van Christus is nie (2 Kor 5:10). Dit is weliswaar ’n regterstoel, dit wil sê, ’n plek waar reg gespreek word, waar regverdig geoordeel word, waar die standaarde geregtigheid en waarheid is. LEES VERDER>>
Posted on September 18, 2019 by adele lombaard
’n Mens kan maklik die gedagte aan die oordeel van jou probeer afskud met: Ek is darem seker nie die slegste mens wat al ooit geleef het nie. Daar is tog baie ander wat eerder as ek die ewige oordeel verdien. Dink maar aan die Hitlers en die Nero’s. Veral as verloste Christene kan ons meen dat ons nie ons plek voor die regterstoel van Christus sal hoef in te neem nie.
Maar daar staan dit: “Ons moet immers almal voor die regterstoel van Christus verskyn” (2 Kor 5:10). LEES VERDER>>
Die skape aan die regterkant van die troon sal uit die mond van die Seun van die mens hoor: “Kom, julle wat deur my Vader geseën is. Die koninkryk is van die skepping van die wêreld af vir julle voorberei. Neem dit as erfenis in besit, want Ek was honger, en julle het My iets gegee om te eet; Ek was dors, en julle het My iets gegee om te drink; Ek was ’n vreemdeling, en julle het My gehuisves; Ek was sonder klere, en julle het vir My klere gegee; siek, en julle het My verpleeg; in die tronk, en julle het My besoek … Vir sover julle dit aan een van die geringstes … gedoen het, het julle dit aan My gedoen” (Matt 25:34-36, 40). LEES VERDER>>
Posted on September 16, 2019 by adele lombaard
… sodat elkeen kan ontvang volgens wat hy tydens sy aardse lewe gedoen het, of dit nou goed was of kwaad (2 Kor 5:10).
Met die eindoordeel sal nie net ons diepste hartsgeheime blootgelê word nie, maar ook ons dade, die dinge wat ons in groot geheimhouding gedoen of probeer doen het.
Dit gaan op daardie dag immers om die dinge wat ons aardse lewe gekenmerk het, “of dit nou goed was of kwaad” (2 Kor 5:10). Wat ons agteraf vir mekaar in die oor gefluister het, sal van die dakke af verkondig word. Jesus sê in Matteus 12:37: “Op grond van jou eie woorde sal jy vrygespreek of veroordeel word.” Van elke ligsinnige woord wat ons sê, sal ons rekenskap moet gee (12:36). Wat ons agter mekaar se rug van mekaar gesê het, wat ons “agter die Here se rug” oor Hom (probeer) sê het, elke woord sal in die weegskaal geplaas word. Elke daad wat ons in die donker gedoen het, kortom, ons hele lewe, álles, sal onder die felle lig van die oordeel kom. LEES VERDER>>